เงินบาทปิด30.77/80 ยังแข็งค่า
ธนาคารกรุงศรีอยุธยา รายงาน เงินบาทปิดตลาด 30.77/80 ยังแข็งค่า มีโอกาสเห็น 30.50
10 ก.ย. 2553

ธนาคารกรุงศรีอยุธยา รายงาน เงินบาทปิดตลาด 30.77/80 ยังแข็งค่า มีโอกาสเห็น 30.50 
นักบริหารเงินจากธนาคารกรุงศรีอยุธยา เปิดเผยว่า เงินบาทปิดตลาดที่ระดับ 30.77/80 บาท/ดอลลาร์ จากช่วงเช้าที่เปิดตลาดเช้านี้อยู่ที่ระดับ 30.86/89 บาท/ดอลลาร์ เงินบาทไปทำ low ตอนปิดตลาด ส่วน High คือตอนเช้า แถวๆ 30.84/85 บาท/ดอลลาร์ 
"อย่างเดียวที่รอกันตอนนี้คือ มาตรการ ธปท.เพื่อดูแลค่าเงินบาท"นักบริหารเงิน กล่าว
ส่วนความเคลื่อนไหวของสกุลเงินหลักต่างประเทศช่วงปิดตลาด เงินเยนอยู่ที่ระดับ 84.02/06 เยน/ดอลลาร์ จากช่วงเช้าที่อยู่ที่ระดับ 84.23/26 เยน/ดอลลาร์ ส่วนเงินยูโรอยู่ที่ระดับ 1.2713/2716 ดอลลาร์/ยูโร จากช่วงเช้าที่ระดับ 1.2649/2653 ดอลลาร์/ยูโร
นักบริหารเงิน คาดว่า ในสัปดาห์หน้าเงินบาทจะเคลื่อนไหวในกรอบ 30.60-30.80 บาท/ดอลลาร์ "ตอนนี้แนวรับ 30.50 บาท/ดอลลาร์เป็นไปได้ที่จะได้เห็น ตอนนี้อะไรก็เกิดขึ้นได้"นักบริหารเงิน กล่าว